it gl gl gl pt es en gl gl gl gl fr gl en gl gl gl gl fr gl gl gl pt gl gl gl it gl gl ast gl gl fr en gl gl gl fi pt ca es gl es es es es gl gl es gl it gl gl es pt gl ceb gl it es pl gl es gl gl en gl gl gl gl gl gl nl gl fr gl fr fr en en en cs en fr en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en en gl es pt gl es gl gl fr gl es es en es
Web da Asociación Cultural Barbantia
Dama sentada con ollos mar
Unha historia de amor sen final feliz
Por un golpe de sorte
O vendedor de soños
O conto dunha vida
A hora da concepción perfecta
A luz desfaise impunemente na Habana
As tenues sombras móvense
Erma, infecunda, rexeitada, oprimida e impotente
A xustiza pola lingua
Palavras que ainda hoje semelham insignificantes
Entrevista a Pilar Buela
Entrevista a Marica Campo
Entrevista a Iria Gestoso
Entrevista a Gonzalo Navaza
Entrevista con Xerardo Agrafoxo.
Entrevista a Roque Cameselle
Entrevista a Rosa Aneiros
Os Ciclos do Bambú
A Voz de Barbantia
Revista de Libros do Barbanza 2004-2005
Fred Uhlman naceu en Stuttgart, no 1901. Viviu a súa nenez e mocidade entre as paisaxes da Selva negra e o lago Constanza, nunha Alemaña que pasou da experiencia democrática da República de Weimar a contemplar o ascenso imparable de Hitler e o nazismo. Xudeu e avogado comprometido co socialismo, Uhlman tivo que enfrontar a partir de 1933 un exilio que o levou a Francia, España e, finalmente, Londres, onde se dedicou intensamente á pintura e aos seus escritos autobiográficos. Finou en Londres, no 1985.
Reencontro, por Fred Uhlman
Hans Schwarz, alemán, é un rapaz normal que acode á escola a principios de século. Fillo dun importante médico xudeu, neto e bisneto de rabinos, a pesar de levarse ben cos compañeiros de clase, sente unha necesidade afectiva que o leva na procura dun verdadeiro amigo. Un día, ao igual que os seus compañeiros, vese sobrecollido pola chegada dun novo rapaz, Konradin, fillo do conde von Hohenfels, unha saga lendaria de homes valorosos e patrióticos. Konradin sorprende aos seus compañeiros pola súa compostura, e son varios os que intentan facerse amigos del. Malia os intentos dos demais rapaces, Konradin acaba achegándose a Hans, e xuntos viven unha fermosa historia de amizade. Cando todo semellaba perfecto, comezan a facerse visibles lacras que fan que Hans empece a dubidar da sinceridade do seu amigo, Konradin, pois a súa nai era polaca cun odio implacable aos xudeus. Logo prodúcese o ascenso definitivo de Hitler ao poder que afecta inevitabelmente á súa amizade. Mais, a pesar de todo, a amizade é un valor igual de importante para os dous e a fin desta historia é unha clara mostra da fe que un amigo merece.
As devastadoras consecuencias dunha ideoloxía antisemita e intolerante son perfectamente palpábeis nesta obra. A dor pola incomprensión e a non aceptación social por ser un mesmo reflíctense na historia dos protagonistas, que se ve truncada por factores externos dos que non poden escapar, pois forman parte directa do seu entorno e, dalgún xeito, tamén deles mesmos.
A amizade toma un valor especial nestas circunstancias adversas. Se xa no protagonista este valor toma un relevo especial, tendo unha concepción case mística deste tipo de relacións, á final do libro toma unha relevancia especial, coa sorpresa desexada polo protagonista e que sobrecolle ao lector, aínda sendo un segredo a voces se se analiza a relación que houbera entre ambos rapaces.
A novela “Reencontro” é, sobre todo, unha historia de amizade. Versa sobre a esperanza nun tempo de desesperación, a confianza nun tempo de temor, primando a realidade dun amigo verdadeiro sobre calquera diferenza. A narración en primeira persoa, acompañada de fermosas e inocentes reflexións sobre a sinceridade dunha amizade verdadeira e a súa importancia, fan que o lector sinta empatía polo protagonista, chegando a sentir o mesmo ca el. A perspectiva inocente que o rapaz mantén en todo momento fai que o lector se compadeza da inocencia duns dezaseis anos que se truncarán para sempre.
A narración é lineal, así preséntanse unha serie ordenada de procesos a través dos cales se van definindo protagonistas e o seu futuro.
Todo isto fai que o lector vaia viaxando polo mundo dos sentimentos frustrados polo entorno incomprensivo dunha Alemaña intolerante que estaba apoiando un nacionalsocialismo emerxente. Así, a novela convértese nunha lectura obrigada para calquera persoa pola súa forma, polo seu contido e, sobre todo, polo seu sorprendente e á vez fascinante final.